Source: https://www.najpravo.sk/obcianske-pravo/judikatura/obcianske-pravo/nahrada-skody/?page=4
Timestamp: 2019-09-21 13:41:10+00:00

Document:
Náhrada škody | Najprávo.sk - najlepší právny poradca
meniny má Matúš , zajtra Móric
Medzinárodný deň mieru
Občianske právo / Judikatúra / Občianske právo
Začiatok plynutia premlčacej lehoty pri nároku na náhradu škody na zdraví
Pokiaľ ide o premlčanie nároku na náhradu škody, ustanovenie § 106 ods. 1 Občianskeho zákonníka ustanovuje, že sa právo náhradu škody sa premlčí za dva roky odo dňa, keď sa poškodený dozvie o škode a o tom, kto za ňu zodpovedá. Jednou z podmienok úspešného uplatnenia nároku na náhradu škody na zdraví je predpoklad, že došlo zo strany zdravotníckeho zariadenia k porušeniu právnej povinnosti, resp. k tomu, že zdravotnícky pracovník porušil svoju povinnosť poskytovať zdravotnú starostlivosť v zmysle de lege artis medicinae. Ďalej musí byť preukázaná existencia škodlivého následku na strane poškodeného pacienta a existencia kauzálneho nexu medzi protiprávnym konaním a vzniknutým škodlivým následkom. Už z toho plynie logický predpoklad, že slovné spojenie „vedomosť o vzniknutej škode“ nezahŕňa vždy len informáciu o ustálenom zdravotnom stave, resp. jeho stabilizácii, ale obsahuje tiež všetky ďalšie predpoklady pre možnosť uplatnenia nároku v občianskom súdnom konaní.12. Február 2016 | Náhrada škody
Viazanosť oslobodzujúcim rozsudkom v občianskoprávnom konaní o náhradu škody
Z ustanovenia § 135 ods. 1 OSP vyplýva, že súd je pri rozhodovaní viazaný iba výrokom rozsudku, z ktorého vyplýva, že bol spáchaný trestný čin, a o tom, kto je páchateľom trestného činu. Oslobodzujúcim rozsudkom súd viazaný nie je. Oslobodenie spod obžaloby neznamená, že sa skutok nestal, a teda že ním obžalovaný nemohol spôsobiť škodu.2. Júl 2015 | Náhrada škody
Výklad pojmu prevádzka motorového vozidla
Motorové vozidlo je v prevádzke aj vtedy, ak v dôsledku zlyhania vodiča vytvorí prekážku pre ostatných účastníkov premávky (aj prevádzky iného druhu), ktorá pre nichpredstavuje bezprostredné nebezpečenstvo kolízie, a to bez ohľadu na skutočnosť, či je v okamihu škodovej udalosti v činnosti motor takéhoto vozidla alebo či sa vozidlo stalo bezprostredne pred škodovou udalosťou nepojazdným a z akých dôvodov. Zlyhaním vodiča sa rozumie akékoľvek vôľové alebo mimovôľové správanie, ktoré je v príčinnej súvislosti so vznikom škody, od úmyselného konania (sebevražedný pokus, útok vozidlom, zámerné poškodenie vozidla), cez nedbanlivostné konanie (bežné nehody spôsobené porušením pravidiel cestnej premávky), až po nezavinené konanie (nezvládnutie zložitej dopravnej situácie, zdravotná indispozícia).12. Jún 2015 | Náhrada škody
Nedostatok vecnej legitimácie lízingového nájomcu na uplatnenie nároku na náhradu škody
Ak súd prizná navrhovateľovi ako lízingovému nájomcovi, ktorý nebol vlastníkom zničenej veci – motorového vozidla, aktívnu vecnú legitimáciu na uplatnenie nároku na náhradu škody spôsobenej na veci, koná v rozpore s ustálenou judikatúrou (pozri napr. rozhodnutie Najvyššieho súdu Slovenskej republiky sp. zn. 2 Cdo 198/2007 z 30. septembra 2008, ako aj napr. rozhodnutia Najvyššieho súdu Českej republiky sp. zn. 25 Cdo 267/2005 z 29. marca 2007 a sp. zn. 25 Cdo 78/2001 z 30. októbra 2002). Preskúmanie vecnej legitimácie, či už aktívnej alebo pasívnej, je imanentnou súčasťou každého súdneho konania, pričom súd vecnú legitimáciu skúma vždy aj bez návrhu a aj v prípade, že ju žiaden z účastníkov konania nenamieta (pozri rozsudok Najvyššieho súdu Slovenskej republiky sp. zn. 2 Cdo 205/2009 z 29. júna 2010), kde zistenie nedostatku vecnej legitimácie má za následok zamietnutie žaloby.21. Apríl 2015 | Náhrada škody
Určovanie výšky škody na veci
Všeobecné ustanovenie § 442 ods. 1 Občianskeho zákonníka, upravuje rozsah náhrady škody, a to pre všetky druhy spôsobenej škody. Osobitným ustanovením aplikovateľným v prípadoch škody spôsobenej na veci upravujúcim spôsob určenia výšky takejto škody je však ustanovenie § 443 Občianskeho zákonníka, ktoré v záujme reparačnej funkcie zodpovednosti za škodu zakotvuje pravidlo, podľa ktorého sa pri určení výšky škody na veciach zásadne vychádza z ceny veci v čase poškodenia, a nie z ceny v čase nadobudnutia veci (poškodeným).21. Apríl 2015 | Náhrada škody
Zodpovednosť odberateľa plynu za odber s meradlom, na ktorom bolo porušené zabezpečenie proti neoprávnenej manipulácii
bez zovšeobecneného záveru16. Apríl 2015 | Náhrada škody
Zánik práva na náhradu za bolesť a sťaženie spoločenského uplatnenia smrťou oprávneného
Ak dochádza v exekučnom konaní k právnemu nástupníctvu v dôsledku smrti oprávneného, vstupujú do tohto konania právni nástupcovia oprávneného, ktorých musí súdny exekútor a následne exekučný súd pri rozhodovaní zistiť z úradnej povinnosti. Náhradou za bolesť sa oprávnenému má kompenzovať (len) jeho osobná nemateriálna ujma, ku ktorej došlo ním osobne vytrpenou bolesťou a jeho osobným sťažením spoločenskej realizácie. Táto úzka osobná naviazanosť práva na náhradu za bolesť a za sťaženie spoločenského uplatnenia, ktorá je vyjadrená aj v ustanovení § 579 ods. 2 Občianskeho zákonníka, je dôvodom, so zreteľom na ktorý, právo na bolestné a na náhradu za sťaženie spoločenského uplatnenia zaniká smrťou oprávneného.14. Apríl 2015 | Náhrada škody
exekúcia judikatúra náhrada trov konania trovy konania spotrebiteľ podielové spoluvlastníctvo dedenie mediácia rekodifikácia súdne poplatky náhrada škody dokazovanie ochrana osobnosti vedľajší účastník premlčanie odvolanie úroky z omeškania bezpodielové spoluvlastníctvo manželov dovolanie oslobodenie od súdnych poplatkov
Fico: Je šanca na to, aby boli zvolení zvyšní kandidáti na sudcov ÚS
Na zvolenie potrebného počtu kandidátov vyzval snemovňu aj predseda ÚS Ivan Fiačan.
Plénum bude voliť kandidátov na ústavných sudcov v stredu
Poslanci budú kandidátov vyberať zo 16 uchádzačov. Pôjde už o piatu voľbu.
Je dôležité, aby sa na prokuratúre zaviedli systémové zmeny, tvrdí Remišová
V prokuratúre je potrebné nastaviť nové a transparentné pravidlá.
Pevne stanovené roky namiesto automatického výpočtu.
Prezidentka podpísala novelu, ktorá zbavuje sudcov v politike talára
Podľa novely má sudca kandidujúci v parlamentných voľbách či eurovoľbách prísť o funkciu ...
Novelu školského zákona o definovaní národnostnej školy neschválili
Poslanci poukazovali na to, že zákon zatiaľ neobsahuje komplexnú úpravu podmienok výchovy a ...
Návštev: 11225808 | Pravidlá používania portálu | Napíšte nám | Tvorba web stránok, www.webcreators.sk | WebHosting, www.hostcreators.sk | Admin

References: § 106
 § 135
 súd 
 súd 
 súd 
 súd 
 § 442
 § 443
 súd 
 § 579